title: 2013/620/ES: 2013 m. balandžio 17 d. Europos Parlamento sprendimas dėl Kuro elementų ir vandenilio bendrosios įmonės 2011 finansinių metų biudžeto įvykdymo patvirtinimo

text:
16.11.2013

               LT

               Europos Sąjungos oficialusis leidinys

               L 308/351

      EUROPOS PARLAMENTO SPRENDIMAS

   2013 m. balandžio 17 d.
   dėl Kuro elementų ir vandenilio bendrosios įmonės 2011 finansinių metų biudžeto įvykdymo patvirtinimo
   (2013/620/ES)
   EUROPOS PARLAMENTAS,

               —

               atsižvelgdamas į Kuro elementų ir vandenilio bendrosios įmonės 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2011 finansinių metų galutinių metinių ataskaitų kartu su Bendrosios įmonės atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. gegužės 30 d. Tarybos reglamentą (EB) Nr. 521/2008 (4), ypač į jo 11 straipsnio 4 dalį,

               —

               atsižvelgdamas į 2011 m. lapkričio 14 d. Tarybos reglamentą (ES) Nr. 1183/2011, kuriuo iš dalies keičiamas Reglamentas (EB) Nr. 521/2008, įsteigiantis Kuro elementų ir vandenilio bendrąją įmonę (5),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0084/2013),

               1.

               patvirtina Kuro elementų ir vandenilio bendrosios įmonės direktoriui, kad Bendrosios įmonės 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Kuro elementų ir vandenilio bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 6, 2013 1 10, p. 56.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 153, 2008 6 12, p. 1.

      (5)  OL L 302, 2011 11 19, p. 3.

      (6)  OL L 357, 2002 12 31, p. 72.

         EUROPOS PARLAMENTO REZOLIUCIJA

      2013 m. balandžio 17 d.
      su pastabomis, sudarančiomis neatskiriamą sprendimo dėl Kuro elementų ir vandenilio bendrosios įmonės 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Kuro elementų ir vandenilio bendrosios įmonės 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2011 finansinių metų galutinių metinių ataskaitų kartu su Bendrosios įmonės atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05755/2013 – C7-0040/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2008 m. gegužės 30 d. Tarybos reglamentą (EB) Nr. 521/2008 (4), ypač į jo 11 straipsnio 4 dalį,

                  —

                  atsižvelgdamas į 2011 m. lapkričio 14 d. Tarybos reglamentą (ES) Nr. 1183/2011, kuriuo iš dalies keičiamas Reglamentas (EB) Nr. 521/2008, įsteigiantis Kuro elementų ir vandenilio bendrąją įmonę (5),

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą (A7-0084/2013),

                  A.

                  kadangi Kuro elementų ir vandenilio bendroji įmonė (toliau – Bendroji įmonė) įsteigta 2008 m. gegužės mėn. Reglamentu (EB) Nr. 521/2008 kaip viešojo ir privačiojo sektorių partnerystės įmonė, turinti veikti iki 2017 m. gruodžio 31 d., siekiant kurti rinkai tinkamus produktus ir taip palengvinti papildomas pramonės pastangas sparčiai diegti kuro elementų ir vandenilio technologijas,

                  B.

                  kadangi Reglamentas (EB) Nr. 521/2008 buvo iš dalies pakeistas Reglamentu (ES) Nr. 1183/2011,

                  C.

                  kadangi Bendroji įmonė finansiškai savarankiška tapo tik 2010 m. lapkričio mėn. ir 2011 m. ji parengė pirmąją metinę finansinę ataskaitą už visus finansinius metus,

                  D.

                  kadangi Bendrosios įmonės nariai yra Sąjunga, kuriai atstovauja Komisija, Pasaulinė naujosios energetikos pramonės grupė (NEW-IG) ir Mokslinių tyrimų bendruomenė (N.ERGHY),

                  E.

                  kadangi Audito Rūmai pranešė, kad jiems pateiktas pagrįstas patikinimas, jog Bendrosios įmonės 2011 finansinių metų metinės finansinės ataskaitos yra patikimos,

                  F.

                  kadangi Audito Rūmai pateikė sąlyginę nuomonę dėl Bendrosios įmonės finansinėse ataskaitose atspindimų operacijų teisėtumo ir tvarkingumo,

                  G.

                  kadangi visam laikotarpiui numatytas didžiausias Sąjungos įnašas į Bendrosios įmonės biudžetą sudaro 470 000 000 EUR, kurie turi būti išmokėti iš Septintosios mokslinių tyrimų bendrosios programos biudžeto (einamosioms išlaidoms finansuoti numatyta šio biudžeto dalis neturi viršyti 20 000 000 EUR),

         Biudžeto ir finansų valdymas

                  1.

                  teigiamai vertina tai, kad Audito Rūmai nustatė, jog Bendrosios įmonės 2011 m. metinėse finansinėse ataskaitose visais reikšmingais aspektais yra teisingai nurodyta Bendrosios įmonės finansinė būklė 2011 m. gruodžio 31 d. ir su tą dieną pasibaigusiais finansiniais metais susijusių operacijų rezultatai ir pinigų srautai, vadovaujantis jos finansinių taisyklių nuostatomis;

                  2.

                  yra susirūpinęs dėl to, kad Bendroji įmonė gavo Audito Rūmų sąlyginę nuomonę dėl metinėse finansinėse ataskaitose atspindimų operacijų teisėtumo ir tvarkingumo, kurią Audito Rūmai parengė remdamiesi tuo, kad 2012 m. rugsėjo mėn. buvo užbaigti aštuoni iš 12 ex post auditų, kaip numatyta ex post audito strategijoje, kurią Bendrosios įmonės Valdyba patvirtino 2011 m. sausio mėn., ir apėmė 4 800 000 EUR (27 % visų išlaidų deklaracijų, kurias Bendroji įmonė gavo 2011 m.), dviejų iš šių auditų metu buvo nustatyta reikšmingų klaidų, kurių didžiausia (746 000 EUR) buvo ištaisyta kitais metais;

                  3.

                  pažymi, kad, išskyrus dviejų auditų išvadose aprašytus dalykus, 2011 m. finansinių metų Bendrosios įmonės metinėse finansinėse ataskaitose atspindimos operacijos visais reikšmingais aspektais yra teisėtos ir tvarkingos;

                  4.

                  be to, pažymi, kad Bendrosios įmonės 2011 m. galutiniame biudžete buvo numatyta 117 000 000 EUR įsipareigojimų asignavimų ir 60 000 000 EUR mokėjimų asignavimų, o įsipareigojimų ir mokėjimų asignavimų panaudojimo lygis atitinkamai buvo 99,8 % ir 87,9 %; atkreipia dėmesį į tai, kad pagrindinei veiklai (biudžeto III antraštinė dalis) numatyti 112 000 000 EUR įsipareigojimų asignavimai buvo panaudoti kaip įgyvendinami bendrieji įsipareigojimai pagal 2011 m. kvietimą teikti pasiūlymus;

                  5.

                  susirūpinęs pažymi, kad nebuvo laikomasi Bendrosios įmonės finansinėse taisyklėse nurodytos biudžeto procedūros, kadangi buvo klaidingai interpretuojama Komisijos patvirtinta išlyga ateinančius trejus metus panaikintus asignavimus įrašyti į pajamų ir išlaidų sąmatas; pažymi, kad dėl tokio Bendrosios įmonės biudžeto procedūros interpretavimo 2011 m. biudžeto rezultatų ataskaita yra neteisinga, kadangi į skaičiavimą nebuvo įtraukta iš 2011 m. į 2012 m. perkeltų 6 300 000 EUR mokėjimų asignavimų suma, o 2010 m. biudžeto rezultatų ataskaitoje neatsispindi 3 300 000 EUR iš 2010 m. į 2011 m. perkeltų mokėjimų asignavimų suma;

                  6.

                  yra susirūpinęs dėl to, kad nepanaudoti 10 400 000 EUR 2010 m. bendrieji įsipareigojimai, kurių galutinė įvykdymo data buvo 2011 m. gruodžio 31 d., panaikinti ne 2011 m. pabaigoje, o 2012 m. sausio mėn.;

                  7.

                  pripažįsta, kad 2008, 2009 ir 2010 m. suorganizavus kvietimus teikti pasiūlymus buvo pasirašyti susitarimai dėl dotacijų, kurie sudarė 183 400 000 EUR, o 2011 m. paskelbtas ketvirtasis kvietimas teikti pasiūlymus, kuris sudarė 111 600 000 EUR, tai sudaro atitinkamai 41 % ir 25 % maksimalaus Bendrosios įmonės mokslinių tyrimų veiklai skirto Sąjungos įnašo; be to, pažymi, kad 2012 m. sausio mėn. buvo paskelbtas penktas kvietimas teikti pasiūlymus, kuris sudarė 79 000 000 EUR – tai yra dar 18 % maksimalaus Sąjungos įnašo; atkreipia dėmesį į biudžeto vykdymo pažangą;

         Priežiūros ir kontrolės sistemos

                  8.

                  pažymi, kad 2011 m. pabaigoje apskaitos pareigūnas patvirtino pagrindines veiklos procedūras, kaip reikalaujama pagal Bendrosios įmonės finansines taisykles, ir buvo nustatyti tam tikri trūkumai; pažymi, kad Bendroji įmonė parengė planą, kurio tikslas – pašalinti nustatytus trūkumus, ir kad, anot Bendrosios įmonės, daugelis veiksmų įgyvendinami;

         Nepiniginio įnašo lygio metinis vertinimas

                  9.

                  teigiamai vertina tai, kad nepiniginio įnašo lygio vertinimo metodas buvo parengtas ir jį 2012 m. balandžio mėn. įvertino Komisijos vidaus audito tarnyba (VAT) ir Bendrosios įmonės Vidaus audito skyrius (VAS);

                  10.

                  atkreipia deramą dėmesį į tai, kad 2012 m. vasario 8 d. leidimus suteikiančio pareigūno patvirtintas bendras nepiniginių įnašų lygis buvo 347 600 000 EUR ir vertinimo ataskaitoje daroma išvada, kad ši suma turėtų būti sumažinta 930 000 EUR, nes kai kurie dalyviai savo biudžeto išlaidas pateikė remdamiesi 60 % nustatyto dydžio sistema netiesioginių išlaidų skaičiavimui vietoj 20 % nustatyto dydžio procentinės dalies, kuri yra taikoma Bendrajai įmonei; atkreipia dėmesį į tai, kad šis ištaisymas atliktas;

         Iždo valdymas

                  11.

                  atkreipia dėmesį į tai, kad 2011 m. gruodžio mėn. pabaigoje Bendrosios įmonės banko sąskaitos likutis buvo 9 200 000 EUR ir nuo 2011 m. rugpjūčio mėn. ir 2011 m. gruodžio mėn. Bendrosios įmonės grynųjų pinigų likutis buvo maždaug nuo 30 000 000 EUR iki 60 000 000 EUR; ragina Bendrąją įmonę kartu su Komisija įgyvendinti visas reikiamas priemones, kad būtų iki reikiamo lygio, laikantis finansavimo susitarimuose su Komisija nustatytų ribų, sumažinti sąskaitoje laikomų grynųjų pinigų likučiai;

         Kiti valdymo klausimai

                  12.

                  pripažįsta, kad 2011 m. Bendroji įmonė parengė veiklos tęstinumo planą ir padarė pažangą formalizuodama IT saugumo politiką ir veiklos tęstinumo planą, įskaitant 2012 m. birželio mėn. priimtą veiklos atkūrimo po ekstremaliųjų įvykių planą;

                  13.

                  pažymi, kad Bendrosios įmonės finansinės taisyklės dar nėra pakeistos įtraukiant nuostatą su nuoroda į Komisijos vidaus auditoriaus įgaliojimus; vis dėlto pažymi, kad Valdyba apibrėžė ir patvirtino VAT ir VAS atitinkamą paskirtį;

                  14.

                  palankiai vertina tai, kad Bendroji įmonė ir Belgijos institucijos 2012 m. vasario 3 d. pasirašė susitarimą su priimančiąja valstybe dėl administracinių patalpų, privilegijų ir imunitetų ir kitos teiktinos pagalbos;

         Kiti klausimai

                  15.

                  dar kartą ragina Audito Rūmus per pagrįstą laikotarpį Parlamentui pateikti specialiąją ataskaitą bendrais klausimais, kurių kyla dėl bendrųjų įmonių pobūdžio ir kuriuos turėtų spręsti bendrosios įmonės ir jų partneriai tam, kad užtikrintų papildomą šių įmonių naudą ir efektyvų Sąjungos mokslinių tyrimų, technologijų plėtros ir demonstracinės veiklos programų vykdymą; be to, pažymi, kad į tą ataskaitą reikėtų įtraukti bendrųjų įmonių steigimo ir struktūros veiksmingumo vertinimą.

         (1)  OL C 6, 2013 1 10, p. 56.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 153, 2008 6 12, p. 1.

         (5)  OL L 302, 2011 11 19, p. 3.

         (6)  OL L 357, 2002 12 31, p. 72.


title: 2014/593/ES: 2014 m. balandžio 3 d. Europos Parlamento sprendimas dėl Europos narkotikų ir narkomanijos stebėsenos centro 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/242

         EUROPOS PARLAMENTO SPRENDIMAS
   2014 m. balandžio 3 d.
   dėl Europos narkotikų ir narkomanijos stebėsenos centro 2012 finansinių metų biudžeto įvykdymo patvirtinimo
   (2014/593/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2012 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2012 finansinių metų metinių finansinių ataskaitų su Centro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (4), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0185/2014),

               1.

               patvirtina Europos narkotikų ir narkomanijos stebėsenos centro direktoriui, kad Centro 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 158.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 376, 2006 12 27, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/490/EB: 2009 m. birželio 23 d. Komisijos sprendimas dėl nešiojamųjų muzikos grotuvų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB (Tekstas svarbus EEE)

text:
24.6.2009

               LT

               Europos Sąjungos oficialusis leidinys

               L 161/38

      KOMISIJOS SPRENDIMAS

   2009 m. birželio 23 d.
   dėl nešiojamųjų muzikos grotuvų Europos standartų atitikties saugos reikalavimams remiantis Europos Parlamento ir Tarybos direktyva 2001/95/EB
   (Tekstas svarbus EEE)
   (2009/490/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               Pagal Direktyvos 2001/95/EB nuostatas Europos standartus turi nustatyti Europos standartizacijos įstaigos. Minėti standartai turėtų užtikrinti, kad gaminiai atitiktų direktyvos bendrąjį saugos reikalavimą.

               (2)

               Remiantis Direktyva 2001/95/EB, gaminys laikomas saugiu, kai jis atitinka neprivalomuosius nacionalinius standartus, kuriais perkeliami Europos standartai, kiek tai susiję su rizika ir rizikos kategorijomis, kurioms taikomi atitinkami nacionaliniai standartai.

               (3)

               Priklausomai nuo nešiojamojo muzikos grotuvo tipo, jo sauga yra reglamentuojama Direktyva 2001/95/EB, 1999 m. kovo 9 d. Europos Parlamento ir Tarybos direktyva 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (2) arba 2006 m. gruodžio 12 d. Europos Parlamento ir Tarybos direktyva 2006/95/EB dėl valstybių narių įstatymų, susijusių su elektrotechniniais gaminiais, skirtais naudoti tam tikrose įtampos ribose, suderinimo (3). Direktyva 2001/95/EB reglamentuojami tam tikri nešiojamieji muzikos grotuvai, kuriuose nėra integruotos ryšių funkcijos.

               (4)

               Direktyvose 1999/5/EB ir 2006/95/EB daromos nuorodos į Europos darnųjį standartą EN 60065:2002 „Garso, vaizdo ir panašios paskirties elektroniniai aparatai. Saugos reikalavimai“. Atsižvelgiant į tai, kad dabar vis sunkiau atskirti vartotojams skirtą elektroniką ir informacinių technologijų įrangą, šį standartą sujungus su standartu EN 60950 „Informacijos technologijų įrangos sauga. 1 dalis. Bendrieji reikalavimai“ numatoma priimti naują standartą EN 62368.

               (5)

               Galiojančiuose standartuose nenumatyta didžiausia leidžiama garso riba, ne- reikalaujama jokio specialaus ženklinimo dėl skleidžiamo triukšmo, tačiau reikalaujama, kad vartojimo instrukcijoje būtų įspėjimas apie nepageidaujamą pernelyg aukšto lygio garso poveikį, viršijus leidžiamą garso lygį.

               (6)

               Europos Komisija paprašė Atsirandančių ir nustatomų naujų pavojų sveikatai mokslinio komiteto (SCENIHR) įvertinti plačiai naudojamų nešiojamųjų muzikos grotuvų ir mobiliųjų telefonų, kuriuose yra muzikos grojimo funkcija, keliamus galimus pavojus sveikatai, atsižvelgiant ir į didėjantį žmonių, kurių darbo vietoje garso lygis nuolat viršija leidžiamą ribą (80 decibelų), skaičių. SCENIHR nuomonėje (4) daroma išvada, kad klausytojai gali patirti su klausa susijusių ir kitų problemų. Visų pirma, klausytojai, naudojantys nešiojamąjį muzikos grotuvą bent penkerius metus ilgiau nei 40 valandų per savaitę, kai garso lygis yra aukštas (viršija 89 dB (A)), rizikuoja visam laikui prarasti klausą. Tokia grotuvų naudojimo praktika tapo jau įprasta, visų pirma tarp vaikų ir paauglių.

               (7)

               Nešiojamųjų muzikos grotuvų saugos reikalavimai turėtų būti nustatyti vadovaujantis Direktyvos 2001/95/EB 4 straipsnio 1 dalies a punkto nuostatomis, siekiant prašyti standartizacijos įstaigų parengti standartą, kuris apsaugotų nuo šių įtaisų skleidžiamo garso sukelto klausos pablogėjimo pavojaus, laikantis 1998 m. birželio 22 d. Europos Parlamento ir Tarybos direktyvoje 98/34/EB, nustatančioje informacijos apie techninius standartus ir reglamentus teikimo tvarką (5), nustatytos tvarkos. Nuoroda į priimtą standartą turėtų būti paskelbta Europos Sąjungos oficialiajame leidinyje, vadovaujantis Direktyvos 2001/95/EB 4 straipsnio 2 dalimi. Siekiant užtikrinti visapusišką ir suderintą požiūrį į visų nešiojamųjų muzikos grotuvų, įskaitant mobiliuosius telefonus, kuriuose yra muzikos grojimo funkcija, saugą, laikantis Direktyvų 2001/95/EB, 1999/5/EB ir 2006/95/EB reikalavimų standartizacijos įstaigoms turi būti pateiktas bendras prašymas.

               (8)

               Parengus standartą, jei Komisija nuspręstų skelbti jo nuorodą Oficialiajame leidinyje, būtų laikoma, kad nešiojamieji muzikos grotuvai, suprojektuoti ir pagaminti pagal atitiktį standartui, atitinka Direktyvos 2001/95/EB bendrąjį saugos reikalavimą tiek, kiek tai susiję su atitinkamu standartu nustatytais saugos reikalavimais.

               (9)

               Šis sprendimas atitinka pagal Direktyvos 2001/95/EEB 15 straipsnį įkurto komiteto nuomonę,

         NUSPRENDĖ:
   1 straipsnis
   Tikslas
   Šio sprendimo tikslas yra nustatyti saugos reikalavimus, kuriais remdamasi Komisija galės prašyti atitinkamų standartizacijos įstaigų nustatyti standartus, kuriais būtų užtikrinta, kad normaliomis naudojimo sąlygomis nešiojamųjų muzikos grotuvų skleidžiamas garsas nekeltų pavojaus klausai. Nešiojamųjų muzikos grotuvų reikalavimai turi būti nustatomi visiškai atsižvelgiant į Atsirandančių ir nustatomų naujų pavojų sveikatai mokslinio komiteto nuomonę „Nešiojamųjų muzikos grotuvų ir mobiliųjų telefonų, kuriuose yra muzikos grojimo funkcija, skleidžiamo triukšmo galimi pavojai sveikatai“.
   2 straipsnis
   Apibrėžtis
   Šiame sprendime „nešiojamasis muzikos grotuvas“ – nešiojamasis įtaisas, kurio nereglamentuoja Direktyva 1999/5/EB arba Direktyva 2006/95/EB, su ausinėmis, uždedamomis ant galvos arba įkišamomis į ausį, naudojamas klausyti įrašyto, skleidžiamo ar transliuojamo garso.
   3 straipsnis
   Reikalavimai
   1.   Remiantis Direktyvos 2001/95/EB 4 straipsnio 1 dalies a punktu nešiojamųjų muzikos grotuvų saugos reikalavimas yra:
   nešiojamieji muzikos grotuvai turi būti suprojektuoti ir pagaminti taip, kad būtų užtikrinta, jog normaliomis naudojimo sąlygomis jie būtų saugūs savaime ir nesukeltų klausos pablogėjimo.
   2.   1 dalyje nustatytas reikalavimas visų pirma reiškia, kad:

               1)

               aukšto lygio skleidžiamo garso poveikio trukmė turi būti ribota, kad būtų išvengta klausos pablogėjimo. 80 dB (A) garso poveikio trukmė turi būti ne ilgesnė kaip 40 valandų per savaitę, o 89 dB (A) – ne ilgesnė kaip 5 valandos per savaitę. Dėl kitų garso poveikio lygių taikoma tiesinė interpoliacija ir ekstrapoliacija. Atsižvelgiama į garso dinaminį intervalą ir į pagrįstai numatytą gaminių naudojimo paskirtį;

               2)

               nešiojamieji muzikos grotuvai ženklinami pateikiant tinkamus įspėjimus dėl pavojų, susijusių su įtaiso naudojimu, ir būdų jų išvengti ir informaciją naudotojams tais atvejais, kai garso poveikis kelia klausos pablogėjimo pavojų.

      Priimta Briuselyje 2009 m. birželio 23 d.

            Komisijos vardu

         Meglena KUNEVA

            Komisijos narė

      (1)  OL L 11, 2002 1 15, p. 4.

      (2)  OL L 91, 1999 4 7, p. 10.

      (3)  OL L 374, 2006 12 27, p. 10.

      (4)  2008 m. spalio 13 d. nuomonė, paskelbta adresu: http://ec.europa.eu/health/ph_risk/committees/04_scenihr/docs/scenihr_o_018.pdf

      (5)  OL L 204, 1998 7 21, p. 37.


title: 2003 m. lapkričio 14 d. Komisijos sprendimas, nustatantis gyvūnų sveikatos reikalavimus ir sertifikavimo reikalavimus importuojant moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms (pranešta dokumentu Nr. C(2003) 4153)Tekstas svarbus EEE

text:
Svarbus teisinis pranešimas

|

32003D0804

Oficialusis leidinys L 302 , 20/11/2003 p. 0022 - 0033

		Komisijos sprendimas2003 m. lapkričio 14 d.nustatantis gyvūnų sveikatos reikalavimus ir sertifikavimo reikalavimus importuojant moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms(pranešta dokumentu Nr. C(2003) 4153)(Tekstas svarbus EEE)(2003/804/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką [1] su paskutiniais pakeitimais, padarytais Reglamentu (EB) Nr. 806/2003/EB [2], ypač į jos 19 straipsnio 1 dalį, 20 straipsnio 1 dalį ir 21 straipsnio 2 dalį,kadangi:(1) Turėtų būti sudarytas trečiųjų šalių arba jų dalių sąrašas, iš kurių valstybėms narėms leidžiama importuoti gyvus moliuskus, jų kiaušinėlius ir gametas, skirtus auginimui, natūraliam išsivalymui arba vartoti žmonėms.(2) Šioms trečiosioms šalims būtina nustatyti specialius gyvūnų sveikatos reikalavimus ir sertifikatų pavyzdžius, atsižvelgiant į atitinkamos trečiosios šalies gyvūnų sveikatos ir importuojamų moliuskų, kiaušinėlių arba gametų būklę, siekiant išvengti ligų sukėlėjo perdavimo, dėl kurio Bendrijos moliuskų ištekliai gali patirti didelę žalą.(3) Reikėtų atkreipti dėmesį į galimas ligas ir ligas, kurios Bendrijoje yra egzotinės ir gali sukelti didelę žalą Bendrijos moliuskų ištekliams. Be to, į būklę, susijusių su moliuskų ligomis, nurodytomis 1995 m. gruodžio 22 d. Tarybos direktyvos 95/70/EB, nustatančios būtiniausias Bendrijos tam tikrų dvigeldžių moliuskų ligųkontrolės priemones [3], su paskutiniais pakeitimais, padarytais Reglamentu (EB) Nr. 806/2003, D priede ir Direktyvos 91/67/EEB A priedo II sąrašo 1 skiltyje, turėtų būti atsižvelgiama gamybos vietoje ir, jei reikia, paskirties vietoje.(4) Būtina, kad šalyse ar jų dalyse, iš kurių valstybėms narėms leista importuoti moliuskus, kiaušinėlius ir gametas, skirtus auginimui, natūraliam išsivalymui arba vartoti žmonėms, būtų taikomi ligų kontrolės reikalavimai ir monitoringas, atitinkantys nustatytuosius Direktyvose 91/67/EEB ir 95/70/EB. Naudojami mėginių ėmimo ir tyrimo metodai turėtų atitikti bent jau Komisijos sprendimą 2002/878/EB [4]. Tais atvejais, jei mėginių ėmimo ir tyrimo metodai nėra nustatyti Bendrijos teisės aktuose, naudojami metodai turėtų atitikti tuos, kurie nustatyti Tarptautinio epizootijų biuro (TEB) Diagnostinių vandens gyvūnų tyrimų vadove.(5) Būtina, kad apie ligas, kurios minimos Direktyvos 95/70/EB D priede ir Direktyvos 91/67/EEB A priedo II sąrašo 1 skiltyje, taip pat apie bet kurios kitos ligos protrūkius, dėl kurių neįprastai padidėja moliuskų mirtingumas jų teritorijoje arba teritorijos dalyse, iš kurių leidžiamas šios direktyvos reglamentuojamas importas, kompetentingos šių trečiųjų šalių institucijos per 24 valandas nuo jų atsiradimo praneštų Komisijai ir valstybėms narėms. Tokiu atveju atsakingos tokių valstybių narių kompetentingos institucijos turi imtis priemonių, kad būtų išvengta ligos plitimo į Bendriją.(6) Atsižvelgiant į tarptautiniu mastu įgytą praktinę ir mokslinę patirtį, gyvūnų sveikatos nuostatos, nustatytos 1995 m. liepos 25 d. Komisijos sprendimu 95/352/EB, nustatančiu iš trečiųjų šalių importuojamoms išsivalyti Bendrijos vandenyse skirtoms rūšies austrėms taikomus veterinarijos ir sertifikavimo reikalavimus [5], turi būti atnaujintos ir atitinkamai pakeistos. Siekiant aiškumo, tokios nuostatos turėtų būti įtrauktos į šį sprendimą ir Sprendimas 95/352/EB turėtų būti panaikintas.(7) Dėl to veterinarinio sertifikavimo reikalavimai, susiję su gyvų moliuskų ir jų neperdirbtų produktų importu, kurie nustatyti 1991 m. liepos 15 d. Tarybos direktyvoje 91/492/EEB, nustatančioje gyvūnų sveikatos reikalavimus, reglamentuojančius gyvų dvigeldžių moliuskų gamybą ir tiekimą į rinką [6], su paskutiniais pakeitimais, padarytais Reglamentu (EB) Nr. 806/2003, turi būti papildyti veterinarinio sertifikavimo reikalavimais, reglamentuojančiais gyvų moliuskų importą.(8) Šis sprendimas turėtų būti taikomas nepažeidžiant visuomenės sveikatos reikalavimų, nustatytų pagal Direktyvą 91/492/EEB ir 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [7], su paskutiniais pakeitimais, padarytais Sprendimu 806/2003/EB.(9) Pavojus plisti ligoms, kurios gali pakenkti Bendrijoje esantiems moliuskams importuojant negyvybingus moliuskus, yra nedidelis. Reikalavimai, nustatyti Direktyvoje 91/493/EEB, ypač jos 11 straipsnyje, užtikrina tinkamą apsaugos lygį negyvybingų moliuskų atžvilgiu ir todėl papildomas veterinarinis negyvybingų moliuskų sertifikavimas nėra būtinas.(10) 1996 m. gruodžio 17 d. Tarybos direktyva 96/93/EB dėl gyvūnų ir gyvūninės kilmės produktų sertifikavimo [8] nustato sertifikavimo standartus. Taisyklės ir principai, taikomos trečiojoje šalyje pareigūnams sertifikuoti pagal šį sprendimą, turėtų užtikrinti garantijas, lygiavertes nurodytosioms minėtoje direktyvoje.(11) Reikėtų atsižvelgti į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą [9], ypač į jos 3 straipsnį,(12) Ligas perduodantys moliuskai, paleisti į Bendrijos vandenis, sumažintų galimybę kontroliuoti ir likviduoti ligas, kurios Bendrijoje yra egzotinės ir dėl kurių Bendrijos moliuskų ištekliai gali patirti didelę žalą. Dėl šios priežasties gyvi moliuskai, kiaušinėliai ir gametos turėtų būti importuojami tik į tokį Bendrijos ūkį, kurį valstybės narės kompetentinga institucija yra įregistravusi pagal Direktyvos 95/70/EB 3 straipsnio 1 dalį.(13) Šis sprendimas neturėtų būti taikomas dekoratyvinių moliuskų, laikomų akvariumuose, importui.(14) Turėtų būti numatytas laikotarpis šių naujų importo sertifikavimo reikalavimų įgyvendinimui.(15) Šios sprendimo I priedas turėtų būti persvarstytas iki jo taikymo dienos.(16) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisTaikymo sritis1. Šis sprendimas nustato suderintas gyvūnų sveikatos taisykles importuojant:a) gyvus moliuskus, kiaušinėlius ir gametas, skirtus auginimui arba natūraliam išsivalymui, irb) gyvus moliuskus ir negyvybingus moliuskus, skirtus tiesiogiai žmonėms vartoti arba perdirbti prieš vartojant maistui.2. Šis sprendimas netaikomas dekoratyvinių moliuskų, nuolatos laikomų akvariumuose, importui.2 straipsnisSąvokų apibrėžimai1. Šiame sprendime taikomi sąvokų apibrėžimai, pateikti Direktyvos 91/67/EEB 2 straipsnyje ir Direktyvoje 95/70/EB.2. Taip pat taikomi šie apibrėžimai:a) "patvirtintas importo centras" – Bendrijos įmonė, išsiuntimo centras arba valymo centras, patvirtinti pagal Direktyvas 91/492/EEB arba 91/493/EEB, kuriuose taikomos specialios biologinio saugumo priemonės, kurias kompetentinga valstybės narės institucija patvirtino tolesniam importuotų gyvų moliuskų perdirbimui;b) "pakrantės zona" – zona, apimanti kranto arba jūros vandens ar estuarijos dalį:i) kuri turi tikslias geografines ribas ir kurioje yra homogeninė hidrologinė sistema arba keletas tokių sistemų; arbaii) kuri yra tarp dviejų vandentakių žiočių; arbaiii) kurioje yra vienas ar daugiau ūkių ir juos visus iš abiejų pusių juosia atitinkama apsaugos zona.c) "nurodytas ūkis" – pakrantės ūkis arba krašto gilumoje esantis ūkis, į kurį vanduo tiekiamas dirbtine vandens sistema, užtikrinančia visišką ligos sukėlėjų, minimų Direktyvos 95/70/EB D priede, nukenksminimą;d) "tolesnis perdirbimas" – ruošimas ir perdirbimas prieš vartojant maistui, taikant visas priemones ir technologijas gauti atliekoms arba šalutiniams produktams, dėl kurių gali išplisti ligos, pavyzdžiui, gyvi moliuskai dedami į vandenį, kad vyktų jų regeneracija vežimo metu arba po to (imersija), izoliuojami, plaunami, valomi, atšildomi ir taikomos priemonės, padedančios išlaikyti anatominį vientisumą, pvz., geldeles.e) "tiesioginis vartojimas maistui" – kai moliuskai, importuojami maistui, Bendrijoje nebeperdirbami prieš juos pateikiant į mažmeninę rinką vartoti žmonėms.f) "moliuskai" – Phylum Mollusca vandens organizmai, priklausantys Bivalvia ir Gastropoda klasėms; kurių kilmės vieta – ūkis, įskaitant bet kurią įmonę; renkami natūralaus vandens telkinio vagose arba, apskritai, bet kuriame geografiškai apibrėžtame įrenginyje, kuriame rinkai skirti moliuskai auginami arba laikomi;g) "negyvybingi moliuskai" – moliuskai, kurie, sugrąžinti į aplinką, iš kurios buvo paimti, nebegali likti gyvi, ir įskaitant moliuskų produktus, skirtus tiesiogiai vartoti maistui arba prieš vartojant maistui tolesniam perdirbimui;h) "natūralus išsivalymas" – operacija, kurios metu gyvi moliuskai perkeliami į patvirtintą jūros ar lagūnos teritoriją arba estuarijos teritoriją prižiūrint kompetentingai institucijai tokiam laikui, kurio reikia teršalams pašalinti kaip apibrėžta Direktyvoje 91/492/EEB, tačiau išskyrus specialią operaciją, kurios metu moliuskai perkeliami į teritorijas, geriau tinkančias jiems augti ir auginti, nes tai laikoma ūkininkavimu.i) "teritorija" – visa šalis, pakrantės zona, nurodytas ūkis, ūkininkavimui naudojama teritorija arba derliaus rinkimo natūralaus vandens telkinio vaga, iš kurių centrinė trečiosios šalies kompetentinga institucija leidžia moliuskus importuoti į Bendriją.3 straipsnisGyvų moliuskų, jų kiaušinėlių ir gametų, skirtų auginimui arba natūraliam išsivalymui Bendrijos vandenyse, importo reikalavimai1. Valstybės narės leidžia importuoti gyvus moliuskus, jų kiaušinėlius ir gametas, skirtus auginimui arba natūraliam išsivalymui jų teritorijoje, jeigu:a) moliuskai yra kilę ir surinkti teritorijoje, įtrauktoje į I priede pateiktą sąrašą;b) siunta atitinka garantijas, įskaitant pakavimo ir ženklinimo, ir tam tikrus specialius papildomus reikalavimus, nustatytus veterinarijos sertifikate, sudarytame pagal II priedo pavyzdį, atsižvelgiant į III priedo paaiškinimus; irc) moliuskai vežami sąlygomis, dėl kurių jų sveikatos būklė nesikeičia.2. Valstybės narės užtikrina, kad importuojami moliuskai, kiaušinėliai ir gametos, skirti auginimui arba natūraliam išsivalymui Bendrijos vandenyse, pateikiami tik ūkiams, kompetentingos institucijos įregistruotiems laikantis Direktyvos 95/70/EB 3 straipsnio 1 dalies.3. Valstybės narės užtikrina, kad gyvi moliuskai, kiaušinėliai ir gametos yra vežami tiesiai į paskirties ūkį, nurodytą veterinarijos sertifikate.4 straipsnisGyvų moliuskų, skirtų maistui, importo sąlygosValstybės narės leidžia importuoti į jų teritoriją gyvus moliuskus, skirtus vartoti žmonėms arba perdirbti prieš vartojant maistui, jeigu siunta:a) atitinka sąlygas, nustatytas šio sprendimo 3 straipsnio 1 dalyje ir 6 straipsnyje, arbab) siunčiama tiesiai į patvirtintą importo centrą tolesniam perdirbimui.5 straipsnisNegyvybingų moliuskų, skirtų maistui, importo sąlygosValstybės narės leidžia importuoti į jų teritoriją negyvybingus moliuskus tiesiogiai vartoti žmonėms arba perdirbti prieš vartojant maistui, jeigu moliuskai yra iš trečiųjų šalių ir įmonių, iš kurių importuoti leidžiama pagal Direktyvos 91/492/EEB 9 straipsnį ir Direktyvos 91/493/EEB 11 straipsnį ir atitinka tose direktyvose nustatytus veterinarinio setifikavimo reikalavimus.6 straipsnisSertifikavimasĮvežant gyvus moliuskus, jų kiaušinėlius ir gametas, atvykimo valstybės narės pasienio kontrolės poste kompetentinga institucija tinkamai užpildo dokumentą, minimą Sprendimo 92/527/EEB priede, įrašydama vieną iš teiginių, nustatytų šio sprendimo IV priede.7 straipsnisKelio užkirtimas gamtinių vandenų užteršimui1. Valstybės narės užtikrina, kad importuojami moliuskai, skirti tiesiogiai vartoti žmonėms arba perdirbti prieš juos vartojant maistui, nepatenka ir neužteršia gamtinių jų teritorijos vandenų.2. Valstybės narės užtikrina, kad importo siuntų vežimui skirtas vanduo neužterštų gamtinių jų teritorijos vandenų.8 straipsnisImporto centrų patvirtinimas1. Valstybių narių kompetentinga institucija patvirtina įmonę kaip patvirtintą importo centrą, jei ji atitinka būtiniausias šio sprendimo V priede nustatytas gyvūnų sveikatos sąlygas.2. Valstybių narių kompetentinga institucija sudaro patvirtintų importo centrų, kurių kiekvienas turi atskirą oficialų numerį, sąrašą.3. Patvirtintų importo centrų sąrašą ir jo tolesnius pakeitimus kiekvienos valstybės narės kompetentinga institucija pateikia Komisijai ir kitoms valstybėms narėms.9 straipsnisPanaikinimasSprendimas 95/352/EB panaikinamas.10 straipsnisPersvarstymasŠios sprendimo I priedas turėtų būti persvarstytas iki 2004 m. gegužės 1 d.11 straipsnisTaikymo dataŠis sprendimas taikomas nuo 2004 m. gegužės 1 d.12 straipsnisŠis sprendimas skirtas valstybėms narėms.Priimta Briuselyje, 2003 m. lapkričio 14 d.Komisijos varduDavid ByrneKomisijos narys[1] OL L 46, 1991 2 19, p. 1.[2] OL L 122, 2003 5 16, p. 1.[3] OL L 332, 1995 12 30, p. 33.[4] OL L 305, 2002 11 7, p. 57.[5] OL L 204, 1995 8 30, p. 13.[6] OL L 268, 1991 9 24, p. 1.[7] OL L 268, 1991 9 24, p. 15.[8] OL L 13, 1997 1 16, p. 28.[9] OL L 18, 2003 1 23, p. 11.--------------------------------------------------I PRIEDAS+++++ TIFF +++++--------------------------------------------------II PRIEDAS+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------III PRIEDASSertifikavimo ir ženklinimo etiketėmis paaiškinimaia) Sertifikatus išduoda eksportuojančios šalies kompetentingos institucijos pagal atitinkamą pavyzdį, pateiktą šio sprendimo II priede, atsižvelgdamos į moliuskų naudojimo paskirtį juos įvežus į EB.b) Atsižvelgiant į paskirties vietą EB valstybėje narėje, dėl bonamiozės (Bonamia ostrae) ir marteiliozės (Marteilia refringens) į sertifikatą įtraukiami ir laikomasi atitinkamų specialių papildomų reikalavimų.c) Kiekvieno sertifikato originalą sudaro du vieno lapo puslapiai arba, prireikus daugiau kaip vieno lapo, pateikiamas tokia forma, kad visi lapai sudarytų integrinę visumą ir būtų nedalomi.Kiekvieno lapo dešinėje viršutinis kampas paženklinamas įrašu "originalas" ir specialiu kompetentingos institucijos išduotu kodo numeriu. Visi sertifikato lapai yra sunumeruoti – (puslapio numeris) iš (iš viso lapų).d) Sertifikato originalas ir etiketės, minimos sertifikato pavyzdyje, sudaromos bent viena iš oficialių kalbų, vartojamų EB valstybėje narėje, kurioje atliekama pasienio kontrolė, ir paskirties valstybėje narėje. Tačiau šios valstybės narės prireikus gali leisti vartoti kitas kalbas, kartu pateikiant oficialų vertimą.e) Sertifikato originalas turi būti užpildomas eksportui į Europos bendriją skirtos siuntos pakrovimo dieną, jis turi būti su oficialiu antspaudu ir pasirašytas kompetentingos institucijos oficialiai paskirto tikrintojo. Eksportuojančios šalies kompetentinga institucija užtikrina, kad tai atliekant būtų laikomasi sertifikavimo principų, kurie yra lygiaverčiai nustatytiems Tarybos direktyvoje 96/93/EB.Parašas ir antspaudas, išskyrus įspaustinį, yra kitos, nei pats tekstas, spalvos.f) Jei dėl priežasčių, susijusių su siuntos turinio identifikavimu, prie sertifikato pridedama papildomų lapų, laikoma, kad tokie lapai yra sertifikato originalo dalis ir kiekvienas lapas yra antspauduotas ir pasirašytas oficialaus kontrolieriaus, kuris atlieka sertifikavimą.g) Sertifikato originalas turi lydėti siuntą iki EB pasienio kontrolės posto.h) Sertifikatas galioja 10 dienų nuo jo išdavimo. Jei vežama laivu, galiojimo laikas pratęsiamas pridedant kelionės jūra trukmę.i) Moliuskai, jų kiaušinėliai ir gametos nevežami kartu su kitais moliuskais, kiaušinėliais ir gametomis, kurie nėra skirti Europos bendrijai arba kurie yra blogesnės sveikatos būklės. Be to, jie neturi būti vežami tokiomis sąlygomis, dėl kurių pakistų jų sveikatos būklė.j) Galimas ligos sukėlėjų buvimas vandenyje yra svarbus veiksnys nustatant moliuskų sveikatos būklę. Todėl sertifikavimą atliekantis pareigūnas turėtų žinoti, kad:"kilmės vieta" – tai ūkio arba derliaus rinkimo natūralaus vandens telkinio vagos, kuriame moliuskai auginami iki prekybai tinkamo dydžio, susijusio su siunta, kuriai taikomas šis sertifikatas, nustatymas."derliaus rinkimo vieta" – tai paskutinė vieta, kurioje moliuskai buvo sąlytyje su gamtiniais vandenimis eksportuojančioje šalyje, pavyzdžiui, valymo centrai arba tarpinės saugojimo vietos, kuriose moliuskai laikomi prieš eksportą į Bendriją.--------------------------------------------------IV PRIEDASTeiginiai, susiję su gyvais moliuskais, jų kiaušinėliais ir gametomis, skirtais auginimui, natūraliam išsivalymui arba vartoti žmonėms Europos bendrijoje, kuriuos turi pateikti pasienio kontrolės posto kompetentinga institucija ir kurie yra būtini užpildant dokumentą, minimą Sprendimo 92/527/EEB priedeAtvykimo valstybės narės pasienio kontrolės posto kompetentinga institucija užpildo dokumentą, minimą Sprendimo 95/527/EEB priede, atitinkamai įrašydama vieną iš šių teiginių:Teiginiai:"[Gyvi moliuskai] [1] [ir] [2] [kiaušinėliai] [3] [ir] [4] [gametos] [5], sertifikuoti tolesniam auginimui arba išsivalymui Europos bendrijos pakrančių zonose ir ūkiuose, išskyrus pagal Bendrijos patvirtintą programą arba statusą, dėl bonamiozės (Bonamia ostreae) ir marteiliozės (Marteilia refringens)";arba"[Gyvi moliuskai] [6] [ir] [7] [kiaušinėliai] [8] [ir] [9] [gametos] [10], sertifikuoti tolesniam auginimui arba išsivalymui Europos bendrijos pakrančių zonose ir ūkiuose, įskaitant pagal Bendrijos patvirtintą programą arba statusą, dėl [Bonamia ostreae] [11] [ir] [12] [Marteilia refringens] [13]arba"Gyvi moliuskai, sertifikuoti eksportui į Europos bendriją [14] [įskaitant zonas, turinčias Bendrijos patvirtintą statusą arba programą dėl [Bonamia ostreae] [15] [ir] [16] [Marteilia refringens] [17] [tiesiogiai vartoti žmonėms] [18] [prieš vartojant maistui perdirbti patvirtintuose importo centruose] [19][1] Tinkamą palikti.[2] Tinkamą palikti.[3] Tinkamą palikti.[4] Tinkamą palikti.[5] Tinkamą palikti.[6] Tinkamą palikti.[7] Tinkamą palikti.[8] Tinkamą palikti.[9] Tinkamą palikti.[10] Tinkamą palikti.[11] Tinkamą palikti.[12] Tinkamą palikti.[13] Tinkamą palikti.";[14] Tinkamą palikti.[15] Tinkamą palikti.[16] Tinkamą palikti.[17] Tinkamą palikti.[18] Tinkamą palikti.[19] Tinkamą palikti.".--------------------------------------------------V PRIEDASBūtiniausi gyvūnų sveikatos reikalavimai, kurių turi būti laikomasi siekiant "patvirtintų importo centrų" patvirtinimoA. Bendrosios nuostatos1. Valstybės narės patvirtina centrus ir įmones importo centrais importuotiems moliuskams perdirbti, jeigu importo centro sąlygos užtikrina, kad Bendrijos vandenyse bus išvengta dėl nuotekų arba kitų atliekų ar kitais būdais atsirandančio moliuskų užteršimo ligos sukėlėjais, dėl kurių gali neįprastai padidėti moliuskų mirtingumas.2. Įmonėms, patvirtintoms "patvirtintais importo centrais", neleidžiama išvežti iš įmonės gyvų moliuskų.3. Taikomos šio priedo B dalyje nustatytos būtiniausios gyvūnų sveikatos sąlygos, taip pat visuomenės sveikatos nuostatos, nustatytos pagal Direktyvą 492/91/EEB visiems centrams ir įmonėms, įskaitant išsiuntimo centrus ir valymo centrus, bei sveikatos taisyklės, nustatytos Bendrijos teisės aktais dėl gyvūninės kilmės šalutinių produktų, kurie nėra skirti žmonėms vartoti.B. Administravimo nuostatos1. Patvirtintus importo centrus kontroliuoja ir už juos atsako kompetentinga institucija.2. Patvirtinti importo centrai turi turėti veiksmingą ligų kontrolės sistemą ir monitoringo sistemą; taikant Direktyvą 95/70/EB, įtariamų ligų atvejus ir mirties atvejus tiria kompetentinga institucija; būtini tyrimai ir gydymas vykdomi pasikonsultavus su kompetentinga institucija ir esant jos kontrolei, atsižvelgiant į Direktyvos 91/67/EEB 3 straipsnio 1 dalies a punkto reikalavimą.3. Patvirtinti importo centrai turi taikyti valdymo sistemą, kurią patvirtina kompetentinga institucija, įskaitant vežimo, vežimo talpyklų, įrenginių ir įrangos higienos ir šalinimo režimą. Turėtų būti laikomasi rekomendacijų dėl moliuskų ūkių dezinfekavimo, nustatytų TEB Tarptautinio vandens gyvūnų sveikatos kodekso 5.2.2 priedėlyje (2003 m., šeštasis leidimas). Naudojamas dezinfekcijos priemones tokiam tikslui turi patvirtinti kompetentinga institucija, ir turi būti prieinama tinkama valymo ir dezinfekavimo įranga. Šalutinių produktų ir kitų atliekų, įskaitant negyvus moliuskus ir jų produktus, šalinimas turi būti vykdomas pagal Reglamentą (EB) Nr. 1774/2002. Patvirtinto importo centro valdymo sistema turi užtikrinti, jog bus išvengta pavojaus Bendrijos vandenyse užkrėsti moliuskus ligos sukėlėjais, galinčiais sukelti didelę žalą moliuskų ištekliams, visų pirma ligomis, kurios minimos Direktyvos 95/70/EB D priede.4. Patvirtinti importo centrai turi registruoti ir atnaujinti duomenis apie nustatytus neįprastus mirtingumo atvejus ir apie visus gyvus moliuskus, kiaušinėlius ir gametas, įvežamus į centrą, bei produktus, išvežamus iš centro, nurodant jų šaltinius, tiekėjus ir paskirtį.5. Patvirtinti importo centrai turi būti reguliariai valomi ir dezinfekuojami laikantis 3 punkte aprašyto plano.6. Į patvirtintus importo centrus įleidžiami tik leidimą turintys asmenys, kurie turi būti su apsauginiais drabužiais ir atitinkama avalyne.--------------------------------------------------